
REPUBLIKA HRVATSKA
KOPRIVNIČKO-KRIŽEVAČKA ŽUPANIJA
OPĆINA PODRAVSKE SESVETE
POVJERENSTVO ZA PROVEDBU JAVNOG NATJEČAJA

KLASA: 112-02/24-01/01
URBROJ: 2137-24-03-24-4
Podravske Sesvete, 30. listopada 2024. godine

OBAVIJEST I UPUTE KANDIDATIMA

za prijam u službu na neodređeno vrijeme u Jedinstveni upravni odjel Općine Podravske Sesvete na radno mjesto samostalni upravni referent – 1 izvršitelj/izvršiteljica, uz obvezni probni rad od 3 mjeseca

Javni natječaj za prijam u službu na neodređeno vrijeme u Jedinstveni upravni odjel Općine Podravske Sesvete na radno mjesto samostalni upravni referent – 1 izvršitelj/izvršiteljica, uz obvezni probni rad od 3 mjeseca objavljen je u „Narodnim novinama“ broj 119/2024 od 16.10.2024. godine te putem nadležne službe za zapošljavanje istoga dana, s rokom prijave od 15 dana od dana objave.

Opis poslova:
Opis poslova radnog mjesta samostalni upravni referent utvrđen je Pravilnikom o unutarnjem redu Jedinstvenog upravnog odjela Općine Podravske Sesvete („Službeni glasnik Koprivničko-križevačke županije“ broj 18/23), kako slijedi:
− izdaje uvjerenja i očitovanja o činjenicama o kojima se vodi službena evidencija i potvrde o činjenicama o kojima se ne vodi službena evidencija,
− obavlja stručne administrativno-tehničke i druge poslove u pripremi i organizaciji sjednica općinskog vijeća, radnih tijela vijeća i sastanaka koje saziva općinski načelnik,
 − vodi i izrađuje zapisnike sa sjednica općinskog vijeća i njegovih radnih tijela,
− vodi evidenciju donijetih akata, evidenciju o osobnim očevidnicima članova općinskog vijeća te prisustvovanju sjednicama, 
− sudjeluje u tehničkoj pripremi i objavljivanju akata u službenom glasilu, 
− vrši pohranu izvornih akata i zapisnika, 
− obavlja poslove evidencije obveznika komunalne naknade, ispisuje rješenja o zaduženjima za komunalnu naknadu, ispisuje opomene i uplatnice za komunalnu naknadu, 
− vodi poslove pismohrane organiziranjem korištenja, obrade, izlučivanja te zaštite i korištenja arhivskog gradiva i registraturne građe, te vodi evidenciju o registraturnoj i arhivskoj građi, 
− obavlja poslove umnožavanja i dostave pošte po potrebi, te vodi brigu o održavanju prostorija arhive, 
− obavlja administrativno-tehničke poslove vezane za poslove ljudskih resursa,
− priprema naloge za obračun naknada prema evidenciji prisustvovanja sjednicama, 
− obavlja administrativno-tehničke poslove za potrebe dječjeg vrtića u vlasništvu Općine,
− obavlja poslove uredskog poslovanja za potrebe Jedinstvenog upravnog odjela i dječjeg vrtića u vlasništvu općine odnosno poslove pisarnice i pismohrane, 
− obavlja poslove primanja, raspoređivanja primljenih pismena i vlastitih akata te upisivanja u upisnik predmeta upravnog postupka odnosno urudžbeni zapisnik neupravnog postupka kao i u osnovne evidencije uredskog poslovanja te zaključivanje upisnika predmeta i urudžbenog zapisnika, 
− vrši otpremanje akata, te vodi dostavnu knjigu za poštu, 
− vodi i druge vrste evidencija koje su zakonom odnosno podzakonskim aktom date u nadležnost Jedinstvenog upravnog odjela, 
− obavlja i druge poslove po nalogu pročelnika
	

Podaci o plaći:
Plaću čini umnožak koeficijenta složenosti poslova radnog mjesta od 2,30 i osnovice za izračun plaće od 570,00 € u bruto (bruto I)  iznosu, uvećana za 0,5% za svaku navršenu godinu radnog staža. 

Prethodna provjera znanja i sposobnosti:
Prethodna provjera znanja i sposobnosti sastoji se od:
	1. pisanog testiranja,
2. intervjua s kandidatima koji su ostvarili najmanje 50% ukupnog broja bodova na pisanom testiranju.

	Pravni izvori za pisano testiranje su: 

       Opći dio:
1. Zakon o lokalnoj i područnoj (regionalnoj) samoupravi Zakon o lokalnoj i područnoj (regionalnoj) samoupravi („Narodne novine“ broj 33/01., 60/01.-vjerodostojno tumačenje, 129/05., 109/07., 125/08., 36/09.,150/11., 144/12., 19/13.-pročišćeni tekst., 137/15.-ispravak, 123/17, 98/19. i 144/20)
2. Zakon o općem upravnom postupku (“Narodne novine” broj 47/09. i 110/21)
3. Zakon o službenicima i namještenicima u lokalnoj i područnoj(regionalnoj)
samoupravi („Narodne novine“ broj 86/08., 61/11, 4/18. i 112/19),

Posebni dio:
1. Statut Općine Podravske Sesvete (“Službeni glasnik Koprivničko-križevačke županije” broj 5/13, 4/18, 12/18, 11/20. i 4/21) 
 
	Način obavljanja prethodne provjere znanja i sposobnosti kandidata:
	Prethodnoj provjeri mogu pristupiti samo kandidati koji su podnijeli pravodobnu i urednu prijavu te ispunjavaju formalne uvjete javnog natječaja.
	Smatra se da je kandidat koji nije pristupio prethodnoj provjeri povukao prijavu na Natječaj.
	Postupak testiranja i intervjua provest će Povjerenstvo za provedbu javnog natječaja. O rezultatima testiranja i vremenu održavanja intervjua kandidati će biti obaviješteni.
	Nakon provedenog testiranja i intervjua, Povjerenstvo za provedbu javnog natječaja utvrđuje rang listu kandidata prema ukupnom ostvarenom broju bodova.
	Povjerenstvo za provedbu javnog natječaja dostavlja pročelniku Jedinstvenog upravnog odjela Izvješće o provedenom postupku koje potpisuju svi članovi Povjerenstva.
	Pročelnik donosi rješenje o prijmu u službu izabranog kandidata. Rješenje o prijmu u službu  izabranog kandidata dostavlja se svim kandidatima prijavljenim na javni natječaj. Po izvršnosti rješenja o prijmu donosi se rješenje o rasporedu.
	
	Pravila testiranja:
	Po dolasku na prethodnu provjeru od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.
	Na pisanom testiranju nije dozvoljeno koristiti se literaturom i zabilješkama, napuštati
prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
	Pisano testiranje traje maksimalno 60 minuta.
	Za svaki dio provjere kandidatima se dodjeljuje broj bodova od 1 do 10.
[bookmark: _Hlk182376679]	Intervju će biti proveden samo s kandidatima koji su ostvarili 50% bodova iz područja provjere znanja i sposobnosti na provedenom pisanom testiranju. Kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju za rad u Općini Podravske Sesvete.
Intervju se provodi odmah nakon pisanog testiranja.

Kandidati koji su pristupiti testiranju imaju pravo uvida u rezultate provedenog postupka.

Poziv na testiranje bit će objavljen, najmanje 5 dana prije održavanja istog, na web stranici www.podravske-sesvete.hr i oglasnoj ploči Općine Podravske Sesvete, Ivana Mažuranića 1.


						Povjerenstvo za provedbu Javnog natječaja

